Thomson nasceva proxime a Manchester, Anglaterra. Su patre moriva quando Thomson habeva solmente dece-sex annos. Le juvene Thomson attendeva le Collegio Owens in Manchester, ubi su professor de mathematica le incoragiava a sollicitar un bursa scholar in le Collegio Trinity, un del collegios le plus prestigiose in le Universitate de Cambridge. Thomson ganiava le bursa scholar e, in 1880, finiva secunde in le classe, post Joseph Larmor, in le penose examination de graduation in mathematica. Trinity le dava un bursa de studio e ille remaneva ibi, tentante disveloppar modellos mathematic que revelarea le natura del atomos e del fortias electromagnetic.